
LOYIHA TEXNIK TOPSHIRIGʻI

I. Umumiy maʻlumotlar

1.1. Mazkur texnik topshiriq 5 ta milliy qahramon (Edigey, Shiroq, Toʻmari, Jaloliddin Manguberdi va Alpomish) ning raqamli obraz (avatar)larini yaratish, ular ishtirokida sunʻiy intellekt asosida 75 ta epizoddan iborat fantastik serial ishlab chiqish boʻyicha loyihaga qoʻYiladigan texnik, mazmun va sifat talablarini belgilaydi.
1.2. Texnik topshiriq Oʻzbekiston Respublikasi madaniyat vazirining 2026-yil ___-iyundagi ___-son buyrugʻi ijrosini taʻminlash maqsadida ishlab chiqilgan.
1.3. Loyiha toʻliq sunʻiy intellekt (AI) texnologiyalari asosida amalga oshiriladi. Barcha vizual, audio va animatsion mazmun generativ AI modellari yordamida yaratiladi.
1.4. Har bir ishlanadigan obraz tarixiy asoslangan va mutaxassis tekshiruvidan oʻtkaziladi. Badiiy syujetda voqelik atmosferasi boshidan oxirigacha uzviy bogʻliq boʻladi.

II. Loyiha tarkibi va qamrovi

2.1. Loyiha uch asosiy qismdan iborat:
1-qism: 5 nafar milliy qahramonning raqamli obraz (avatar)larini yaratish;
2-qism: mazkur avatarlar ishtirokida sunʻiy intellekt yordamida 75 ta epizoddan iborat fantastik serial ishlab chiqish.
2.2. Loyiha doirasidagi milliy qahramonlar ro‘yxati 1.1-ilovada keltirilgan.

III. 1-qism: Raqamli obraz (avatar)larga qoʻyiladigan talablar

3.1. Har bir milliy qahramon uchun alohida raqamli avatar ishlab chiqiladi. Avatar tarixiy tasvirlar, arxeologik va manba maʻlumotlar asosida yaratiladi.
3.2. Raqamli avatarga qoʻyiladigan asosiy talablar:
a) yuz va tana harakatlari tarixiy qiyofaga maksimal darajada mos boʻlishi (uncanny valley effektidan qochilgan);
b) AI tomonidan generatsiya qilingan kadrlar artefakt va deformatsiyalardan tozalanishi;
v) ovoz sintezi qahramonning tarixiy davri, millati va tabiatiga mos (tabiiy intonatsiya, davriy aksent);
g) lip-sync aniqligi minimum 95% darajada taʻminlanishi;
d) barcha vizual elementlar 4K sifatiga keltirilishi;
e) har bir avatar uchun tarixshunos ekspert xulosasi taqdim etilishi.
3.3. Foydalaniladigan texnologiyalar: neural rendering, deepfake va portretni qayta tiklash texnologiyalari, ElevenLabs Enterprise (ovoz sintezi), Midjourney/Flux Pro (concept-art va fonlar), Luma AI/NeRF (3D rekonstruksiya).

IV. 2-qism: Fantastik serialga qoʻyiladigan talablar

4.1. 5 nafar milliy qahramon avatarlari ishtirokida sunʻiy intellekt yordamida 75 ta epizoddan iborat fantastik serial ishlab chiqiladi.
4.2. Serial tuzilmasi va epizodlar 1.2-ilovada keltirilgan.
4.3. Serialga qoʻyiladigan talablar:
a) har bir epizodning davomiyligi — kamida 20 daqiqa;
b) serial milliy qahramonlarning tarixiy hamda hozirgi davr ruhini aks ettirishi, badiiy jihatdan fantastik janrda yaratilishi;
v) ssenariy, raskadrovka va badiiy konsepsiya oldindan tasdiqlangan rejaga muvofiq tayyorlanishi;
g) har bir qahramonning tarixiy qiyofasi va xarakter xususiyatlari saqlangan holda fantastik element kiritilishi;
d) serial oʻzbek (kirill va lotin), ingliz va rus tillarida dublyaj qilinishi va subtitrlanishi;
e) seriyalar orasida syujet izchilligi taʻminlanishi.
4.4. Foydalaniladigan asosiy texnologiyalar: Sora-2, Kling Pro Enterprise, Seedance (video generatsiyasi), Suno Pro/Udio Pro (musiqa), Claude/GPT-4o (ssenariy va tarjima), ElevenLabs Enterprise (ovoz).

V. Vizual va texnik talablar (barcha qismlar uchun) ilovada keltirilgan.

VI. Ishlab chiqarish bosqichlari va muddatlar ilovada keltirilgan.

VII. Sifat nazorati va qabul qilish tartibi

8.1. Har bir material quyidagi ekspertlar tomonidan koʻrib chiqiladi: Madaniyat vazirligi vakili, tarixshunos olim, adabiyotshunos/folklorshunoslik eksperti, AI texnologiyalari boʻYicha texnik mutaxassis, huquqshunos.
8.2. Sifat koʻrsatkichlari: tarixiy haqqoniylik — 100%; vizual sifat — 4K rezolyutsiya; audio — −14 LUFS; lip-sync aniqligi — min. 95%; AI artefaktlari — 0%.
8.3. Yakuniy qabul Madaniyat vazirligi tomonidan maxsus tashkil etilgan qabul komissiyasi orqali amalga oshiriladi va tegishli dalolatnoma rasmiylashtiriladi.

VIII. Intellektual mulk va huquqiy asoslar

9.1. Loyiha doirasida yaratilgan barcha materiallar — raqamli avatarlar, ovoz modellari, video va audio kontent — Oʻzbekiston Respublikasi Madaniyat vazirligining mulki hisoblanadi.
9.2. Foydalanilgan AI vositalari va xizmatlarining litsenziya shartlariga hamda mualliflik huquqlari toʻgʻrisidagi qonunchilik talablariga toʻliq amal qilinadi.
9.3. Arxiv materiallaridan foydalanishda belgilangan tartibga rioya etiladi.


Loyiha doirasidagi milliy qahramonlar ro‘yxati

	T/r
	Qahramon
	Tarixiy davr va kelib chiqishi
	Asosiy xususiyati

	1
	Edigey
	XIV–XV asr, Oʻltin Oʻrda va Noʻgʻay Beklik davri
	Buyuk sarkarda va davlat arbobi

	2
	Shiroq
	Mil. av. VI asr, Massaget qabilalari davri
	Afsonaʻviy jasur kamonchi, xalq qahramoni

	3
	Toʻmaris (Tomiris)
	Mil. av. VI asr, Massaget qabilalari davri
	Massaget qabilalari malikasi va qoʻmondoni

	4
	Jaloliddin Manguberdi
	XIII asr, Xorazm sultonligi davri
	Moʻgʻullarga qarshi kurashgan Xorazm shahzodasi

	5
	Alpomish
	Oʻzbek xalq eposi qahramoni
	Oʻzbek xalq dostonining asosiy qahramoni, milliy ruh timsoli




Serial tuzilmasi va epizodlar

	T/r
	Qahramon
	Epizodlar soni
	Syujet yoʻnalishi
	Davomiyligi

	1
	Edigey
	15 ta epizod
	Siyosiy kurash, davlat qurilishi va harbiy gʻalabalar
	Har biri 5+ daqiqa

	2
	Shiroq
	15 ta epizod
	Jasorat, fidokorlik va xalqni himoya qilish
	Har biri 5+ daqiqa

	3
	Toʻmari
	15 ta epizod
	Malika va qoʻmondon sifatida mustaqillik uchun kurash
	Har biri 5+ daqiqa

	4
	Jaloliddin Manguberdi
	15 ta epizod
	Moʻgʻul bosqiniga qarshi qahramonona kurash
	Har biri 5+ daqiqa

	5
	Alpomish
	15 ta epizod
	Xalq eposi asosida milliy ruh, sadoqat va botirlik
	Har biri 5+ daqiqa

	Jami
	5 qahramon
	75 ta epizod
	—
	375+ daqiqa


Vizual va texnik talablar (barcha qismlar uchun)

	Koʻrsatkich
	Texnik talab

	Tasvir rezolyutsiyasi
	4K (3840 × 2160 piksel), 16:9 nisbat

	Kadr chastotasi
	25 fps yoki 50 fps (PAL standarti)

	Video kodek
	H.265 (HEVC) yoki H.264, bitreyt — minimum 30 Mbps

	Konteyner format
	MP4, MOV

	Rang chuqurligi
	10-bit (Rec. 709 yoki Rec. 2020)

	Audio format
	Stereo 48 kHz, 16-bit; bitreyt — minimum 320 kbps (AAC)

	Audio dinamikasi
	Normallashtirish darajasi — −14 LUFS

	Subtitr formati
	SRT yoki VTT, har bir til uchun alohida fayl

	Tillar
	Oʻzbek (kirill va lotin), ingliz, rus

	Lip-sync aniqligi
	Minimum 95% (avtomatik + qoʻlda toʻgʻrilash)

	Mobil moslama
	9:16 vertikal versiyalar (Instagram Reels, TikTok, YouTube Shorts)




Ishlab chiqarish bosqichlari va muddatlar

	T/r
	Bosqich nomi
	Mazmuni
	Muddati

	1
	Tayyorgarlik
	Arxiv materiallari toʻlash, tarixiy maʻlumotlarni tahlil qilish, ssenariylar va kadrlar rejasini ishlab chiqish, AI promptlarini shakllantirish, ijodiy jamoa tashkil etish
	2026-yil iyul

	2
	Avatar yaratish
	5 ta qahramon uchun raqamli avatarlarni ishlab chiqish, ovozni klonlashtirish va sinov sahnalarini tayyorlash va tasdiqlash
	2026-yil avgust

	3
	Serial: 1–40-epizod
	Edigey (15 epizod) va Shiroq (15 epizod) hamda Toʻmaris (10 epizod) serialining dastlabki yarmi: AI yordamida video generatsiya, montaj, ovozlash, post-prodyusing va lokalizatsiya
	2026-yil sentabr–oktabr

	4
	Serial: 41–75-epizod
	Toʻmaris (5 epizod qolgan), Jaloliddin Manguberdi (15 epizod) va Alpomish (15 epizod) serialining ikkinchi yarmi: ishlab chiqish, montaj, post-prodyusing va lokalizatsiya
	2026-yil noyabr–dekabr

	5
	Sifat nazorati va qabul
	Ekspertlar komissiyasi tomonidan barcha materiallarni koʻrib chiqish, tuzatishlar, yakuniy qabul va dalolatnoma rasmiylashtirish
	2027-yil aprel

	6
	Tarqatish
	Rasmiy platformalarda joylashtirish, marketing kampaniyasi, monitoring va oylik hisobotlar
	2027-yil may va undan keyin



